CELEX: 62015CN0226
Language: fi
Date: 2015-05-18 00:00:00
Title: Asia C-226/15 P: Valitus, jonka Apple and Pear Australia Ltd ja Star Fruits Diffusion ovat tehneet 18.5.2015 unionin yleisen tuomioistuimen (neljäs jaosto) asiassa T-378/13, APAL ja Star Fruit v. SMHV, 25.3.2015 antamasta tuomiosta

3.8.2015   
            
            
               FI
            
            
               Euroopan unionin virallinen lehti
            
            
               C 254/7
            
         Valitus, jonka Apple and Pear Australia Ltd ja Star Fruits Diffusion ovat tehneet 18.5.2015 unionin yleisen tuomioistuimen (neljäs jaosto) asiassa T-378/13, APAL ja Star Fruit v. SMHV, 25.3.2015 antamasta tuomiosta
   (Asia C-226/15 P)
   (2015/C 254/10)
   Oikeudenkäyntikieli: ranska
   
      Asianosaiset
   
   
      Valittajat: Apple and Pear Australia Ltd ja Star Fruits Diffusion (edustajat: asianajajat T. de Haan ja P. Péters)
   
      Muu osapuoli: Sisämarkkinoiden harmonisointivirasto (tavaramerkit ja mallit)
   
      Vaatimukset
   
   
               —
            
            
               Euroopan unionin yleisen tuomioistuimen 25.3.2015 asiassa T-378/13 antama tuomio (EU:T:2015:186) on kumottava siltä osin kuin siinä on hylätty valittajien kanne, jolla vaadittiin ensisijaisesti sisämarkkinoiden harmonisointiviraston (tavaramerkit ja mallit) neljännen valituslautakunnan asiassa T 1215/2011-4 29.5.2013 tekemän päätökseen muuttamista
            
         
               —
            
            
               Sisämarkkinoiden harmonisointiviraston (tavaramerkit ja mallit) neljännen valituslautakunnan asiassa T 1215/2011-4 29.5.2013 tekemää päätöstä on muutettava siltä osin kuin valittajien tälle valituslautakunnalle tekemä valitus on perusteltu, ja näin ollen valittajien väite, joka koskee yhteisön tavaramerkkihakemuksen ENGLISH PINK nro 8610768 rekisteröintiä, on hyväksyttävä
            
         
               —
            
            
               SMHV on velvoitettava korvaamaan kaikki valittajien oikeudenkäyntikulut, jotka ovat aiheutuneet valitusmenettelystä ja ensimmäisessä oikeusasteessa käydystä menettelystä.
            
         
      Oikeudelliset perusteet ja pääasialliset perustelut
   
   Valittajat esittävät valituksensa tueksi seuraavat perusteet.
   Ensinnäkin valittajat katsovat, että unionin yleinen tuomioistuin ja valituslautakunta ovat loukanneet yleistä oikeusvoimaperiaatetta koskien tavaramerkkiasioita käsittelevän tuomioistuimen yhteisön tavaramerkistä annetun asetuksen (EY) N:o 207/2009 (1) nojalla antamaa ratkaisua samoille osapuolille, ja ne ovat lisäksi loukanneet oikeusvarmuutta, hyvää hallintoa ja luottamuksensuojaa koskevia yleisperiaatteita.
   Toiseksi valittajat katsovat, että unionin yleinen tuomioistuin on rikkonut saman asetuksen 65 artiklan 3 kohtaa, kun se ei ole muuttanut SMHV:n päätöstä.
   Lopuksi valittajat katsovat, että koska asia on ratkaisukelpoinen, unionin tuomioistuimen olisi sovellettava unionin tuomioistuimen perussäännön 61 artiklan ensimmäistä kohtaa.
   
      (1)  EUVL L 78, s. 1.